title: Provedbena uredba Vijeća (EU) 2021/1300 od 5. kolovoza 2021. o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje

text:
                  6.8.2021

                  HR

                  Službeni list Europske unije

                  L 283/1

         PROVEDBENA UREDBA VIJEĆA (EU) 2021/1300
         od 5. kolovoza 2021.
         o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1509 od 30. kolovoza 2017. o mjerama ograničavanja protiv Demokratske Narodne Republike Koreje i o stavljanju izvan snage Uredbe (EZ) br. 329/2007 (1), a posebno njezin članak 47. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 30. kolovoza 2017. donijelo Uredbu (EU) 2017/1509.

                     (2)

                     U skladu s člankom 47.a stavkom 1. Uredbe (EU) 2017/1509 Vijeće je preispitalo popise uvrštenih osoba i subjekata navedene u prilozima XV., XVI., XVII. i XVIII. toj uredbi.

                     (3)

                     Mjere ograničavanja protiv svih osoba i subjekata s popisa navedenih u prilozima XV. i XVI. Uredbi (EU) 2017/1509 trebalo bi zadržati, a obrazloženja za deset osoba i jedan subjekt te identifikacijske podatke četiriju osoba trebalo bi ažurirati.

                     (4)

                     Osim toga, identifikacijske podatke jedne osobe s popisa navedenog u Prilogu XIII. Uredbi (EU) 2017/1509 trebalo bi ažurirati.

                     (5)

                     Priloge XIII., XV. i XVI. Uredbi (EU) 2017/1509 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilozi XIII., XV. i XVI. Uredbi (EU) 2017/1509 mijenjaju se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. kolovoza 2021.

                  Za Vijeće

                  Predsjednik

               G. DOVŽAN

            (1)  SL L 224, 31.8.2017., str. 1.

            PRILOG

               1.
               U Prilogu XIII. Uredbi (EU) 2017/1509, pod naslovom „Popis osoba, subjekata i tijela iz članka 34. stavaka 1. i 3.”, podnaslovom „a) Fizičke osobe”, unos 77. zamjenjuje se sljedećim:

                           Ime

                           Drugo ime

                           Datum rođenja

                           Datum uvrštenja na popis UN-a

                           Obrazloženje

                           „77.

                           Ri Pyong Chul

                           Ri Pyong Chol, Ri Pyo’ng-ch’o’l

                           Godina rođenja: 1948.
                           Državljanstvo: DNRK
                           Spol: muški
                           Adresa: DNRK

                           22.12.2017.

                           Zamjenik člana Političkog ureda Radničke stranke Koreje i prvi zamjenik direktora Odjela za industriju streljiva.”.

               2.
               U Prilogu XV. Uredbi (EU) 2017/1509, pod naslovom „Popis osoba, subjekata i tijela iz članka 34. stavaka 1. i 3.”, podnaslovom „a) Fizičke osobe uvrštene na popis u skladu s člankom 34. stavkom 4. točkom (a)”, unosi 6., 7., 10., 11., 15., 16., 17., 18., 19., 24. i 25. zamjenjuju se sljedećim:

                           Ime

                           Drugo ime

                           Identifikacijski podaci

                           Datum uvrštenja na popis

                           Obrazloženje

                           „6.

                           SO Sang-kuk

                           SO Sang Kuk

                           Datum rođenja: 30.11.1938.
                           Spol: muški

                           22.12.2009.

                           Voditelj Odjela za nuklearnu fiziku na Sveučilištu Kim Il Sung.

                           7.

                           KIM Yong Chol

                           KIM Yong-Chol; KIM Young-Chol; KIM Young-Cheol; KIM Young-Chul

                           Datum rođenja: 1946.
                           Mjesto rođenja: Pyongan-Pukto, DNRK
                           Spol: muški

                           19.12.2011.

                           Član Središnje vojne komisije Radničke stranke Koreje, Politbiroa i Komisije za državne poslove Demokratske Narodne Republike Koreje. Bivši zapovjednik Glavnog ureda za prikupljanje obavještajnih podataka (Reconnaissance General Bureau – RGB), subjekta koji je Vijeće sigurnosti Ujedinjenih naroda uvrstilo na popis. Moguće je da je ponovno postavljen za direktora Ujedinjene fronte.

                           10.

                           HONG Sung Mu

                           HUNG Sun Mu; HONG Sung Mu

                           Datum rođenja: 1.1.1942.
                           Spol: muški

                           20.5.2016.

                           Zamjenik direktora Odjela za industriju streljiva (MID). Zadužen za razvoj programa povezanih s konvencionalnim oružjem i projektilima, što uključuje balističke projektile. Jedna od glavnih osoba odgovornih za programe industrijskog razvoja za nuklearno oružje. Kao takav odgovoran za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje. Svjedočio lansiranju interkontinentalnog balističkog projektila Hwasong-15 28. studenoga 2017. Sudjelovao na sastanku Središnje vojne komisije Radničke stranke Koreje u srpnju 2020. posvećenom „odvraćanju od rata”, što je eufemizam koji se rabi za nuklearni program DNRK-a. Ponovno izabran u Centralni komitet stranke u siječnju 2021.

                           11.

                           JO Kyongchol

                           JO Kyong Chol

                           Spol: muški

                           20.5.2016.

                           General u Narodnoj armiji Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Direktor zapovjedništva za vojnu sigurnost. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Pratio Kim Jong Una na dotad najvećoj vježbi dalekometnog topništva. Ponovno izabran u Centralni komitet stranke u siječnju 2021.

                           15.

                           KIM Rak Kyom

                           KIM Rak-gyom; KIM Rak Gyom

                           Spol: muški

                           20.5.2016.

                           General s četiri zvjezdice, bivši zapovjednik strateških raketnih snaga, subjekta koji su Ujedinjeni narodi uvrstili na popis i kojeg čine četiri jedinice strateških i taktičkih projektila, uključujući brigadu sustava KN-08 (ICBM). Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. U medijskim izvješćima navodi se da je KIM u travnju 2016. prisustvovao testiranju ICBM-a zajedno s KIM Jong Unom. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Naredio testno ispaljivanje balističkih raketa.

                           16.

                           KIM Won-hong

                           KIM Won Hong

                           Datum rođenja: 7.1.1945.
                           Mjesto rođenja: Pjongjang, DNRK
                           Broj putovnice: 745310010
                           Spol: muški

                           20.5.2016.

                           General. Bivši prvi zamjenik direktora Odjela za opću politiku Narodne armije Koreje. Bivši direktor Odjela za nacionalnu sigurnost. Bivši ministar za državnu sigurnost. Bivši član Središnje vojne komisije Radničke stranke Koreje i Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državne poslove (SAC), što su ključna tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           17.

                           PAK Jong-chon

                           PAK Jong Chon

                           Spol: muški

                           20.5.2016.

                           Imenovan maršalom Narodne armije Koreje u listopadu 2020., načelnik glavnog stožera od travnja 2019. Član Politbiroa od travnja 2020. Član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Izabran u Centralni komitet stranke, Politički ured Centralnog komiteta i Središnju vojnu komisiju u siječnju 2021.

                           18.

                           LI Yong-ju

                           RI Yong Ju

                           Spol: muški

                           20.5.2016.

                           Admiral Narodne armije Koreje. Bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. Bivši glavni zapovjednik korejske narodne ratne mornarice, koja je uključena u razvoj programâ balističkih projektila i razvoj nuklearnih kapaciteta snaga ratne mornarice DNRK-a. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                           19.

                           SON Chol-ju

                           SON Chol Ju

                           Spol: muški

                           20.5.2016.

                           General Narodne armije Koreje. Zamjenik direktora nadležan za organizaciju Narodne armije Koreje i bivši politički direktor zračnih i protuzračnih snaga, koje nadziru razvoj moderniziranih protuzračnih raketa. Kao takav odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Prema informacijama Son je sudjelovao na sastanku Središnje vojne komisije održanom u svibnju 2020. kao zamjenik direktora nadležan za organizaciju Narodne armije Koreje.

                           24.

                           RI Myong Su

                           Datum rođenja: 1937.
                           Mjesto rođenja: Myongchon, Sjeverni Hamgyong, DNRK
                           Spol: muški

                           7.4.2017.

                           Podmaršal Narodne armije Koreje, prvi zamjenik zapovjednika u Vrhovnom zapovjedništvu Narodne armije Koreje. Do 2018. član Središnje vojne komisije Radničke stranke Koreje i načelnik stožera narodnih oružanih snaga. Ri Myong Su i dalje je utjecajan u pitanjima nacionalne obrane, uključujući programe DNRK-a povezane s nuklearnim oružjem, balističkim projektilima ili drugim oružjem za masovno uništavanje. Redovito sudjeluje u vojnim paradama Sjeverne Koreje. Ri je dugogodišnji član Vrhovne narodne skupštine, koja je trenutačno u 14. sazivu.

                           25.

                           SO Hong Chan

                           Datum rođenja: 30.12.1957.
                           Mjesto rođenja: Kangwon, DNRK
                           Putovnica: PD836410105
                           Datum isteka putovnice: 27.11.2021.
                           Spol: muški

                           7.4.2017.

                           Prvi zamjenik ministra i direktor logističkog ureda narodnih oružanih snaga, član Središnje vojne komisije Radničke stranke Koreje i general u narodnim oružanim snagama. U tom svojstvu So Hong Chan odgovoran je za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje. Ponovno izabran kao član Centralnog komiteta u siječnju 2021.”.

               3.
               U Prilogu XV. Uredbi (EU) 2017/1509, pod naslovom „Popis osoba, subjekata i tijela iz članka 34. stavaka 1. i 3.”, podnaslovom „b) Pravne osobe, subjekti i tijela uvršteni na popis u skladu s člankom 34. stavkom 4. točkom (a)”, unos 4. zamjenjuje se sljedećim:

                           Ime

                           Drugo ime

                           Lokacija

                           Datum uvrštenja na popis

                           Druge informacije

                           „4.

                           Centar za nuklearna istraživanja Yongbyon

                           22.12.2009.

                           Centar za istraživanja koji sudjeluje u proizvodnji plutonija za vojne namjene. Djeluje u okviru Glavnog ureda za atomsku energiju (subjekta koji je Vijeće sigurnosti UN-a uvrstilo na popis 16.7.2009.). U svojem konačnom izvješću iz ožujka 2021. Povjerenstvo stručnjaka uspostavljeno na temelju Rezolucije Vijeća sigurnosti UN-a 1874 navodi opažanje oblakâ pare iz zgrade koja se upotrebljava za proizvodnju uranijeva dioksida (UO2) u postrojenju za obogaćivanje urana u kompleksu Yongbyon te je izvijestilo o tome da, prema informacijama države članice UN-a, postrojenje za obogaćivanje urana radi.”.

               4.
               U Prilogu XV. Uredbi (EU) 2017/1509, pod naslovom „Popis osoba, subjekata i tijela iz članka 34. stavaka 1. i 3.”, podnaslovom „c) Fizičke osobe uvrštene na popis u skladu s člankom 34. stavkom 4. točkom (b)”, unos 2. zamjenjuje se sljedećim:

                           Ime

                           Drugo ime

                           Identifikacijski podaci

                           Datum uvrštenja na popis

                           Obrazloženje

                           „2.

                           KIM Tong-un

                           KIM Tong Un

                           Datum rođenja: 1.11.1936.
                           Spol: muški

                           22.12.2009.

                           Bivši direktor „Ureda 39” Centralnog komiteta Radničke stranke Koreje, koji sudjeluje u financiranju širenja oružja. Prema dostupnim informacijama 2011. vodio je „Ured 38” za prikupljanje sredstava za vodstvo i elite.”.

               5.
               U Prilogu XVI. Uredbi (EU) 2017/1509, pod naslovom „Popis osoba, subjekata ili tijela iz članka 34. stavaka 1. i 3.”, podnaslovom „a) Fizičke osobe”, unos 6. zamjenjuje se sljedećim:

                           Ime

                           Identifikacijski podaci

                           Datum uvrštenja na popis

                           Obrazloženje

                           „6.

                           YUN Chol, poznat i kao CHOL Yun

                           Treći tajnik u Veleposlanstvu DNRK-a u Kini

                           22.1.2018.

                           Povjerenstvo stručnjaka UN-a identificiralo je Yuna Chola kao osobu za kontakt poduzeća DNRK-a General Precious Metal uključenog u prodaju litija-6, tvari koja služi u nuklearne svrhe koju je UN zabranio, te kao diplomata DNRK-a.
                           Poduzeće General Precious Metal Unija je prethodno identificirala kao drugo ime subjekta uvrštenog na popis UN-a Green Pine.”.


title: Provedbena uredba Vijeća (EU) 2021/1301 od 5. kolovoza 2021. o provedbi Uredbe (EU) br. 1284/2009 o uvođenju posebnih mjera ograničavanja prema Republici Gvineji

text:
                  6.8.2021

                  HR

                  Službeni list Europske unije

                  L 283/7

         PROVEDBENA UREDBA VIJEĆA (EU) 2021/1301
         od 5. kolovoza 2021.
         o provedbi Uredbe (EU) br. 1284/2009 o uvođenju posebnih mjera ograničavanja prema Republici Gvineji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1284/2009 od 22. prosinca 2009. o uvođenju posebnih mjera ograničavanja prema Republici Gvineji (1), a posebno njezin članak 15.a stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 22. prosinca 2009. donijelo Uredbu (EU) br. 1284/2009.

                     (2)

                     Informacije o pet osoba navedenih u Prilogu II. Uredbi (EU) br. 1284/2009 trebalo bi ažurirati.

                     (3)

                     Prilog II. Uredbi (EU) br. 1284/2009 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog II. Uredbi (EU) br. 1284/2009 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. kolovoza 2021.

                  Za Vijeće

                  Predsjednik

               G. DOVŽAN

            (1)  SL L 346, 23.12.2009., str. 26.

            PRILOG
            U Prilogu II. Uredbi (EU) br. 1284/2009 pod naslovom „Popis fizičkih i pravnih osoba, subjekata ili tijela iz članka 6. stavka 3.” unosi od 1. do 5. zamjenjuju se sljedećim unosima:

                           Ime (i moguća druga imena)

                           Podaci za utvrđivanje identiteta

                           Razlozi uvrštenja na popis

                           „1.

                           Satnik Moussa Dadis CAMARA

                           Datum rođenja: 1.1.1964. ili 29.12.1968.
                           Broj putovnice: R0001318
                           Spol: muški
                           Adresa: Ouagadougou (Burkina Faso)
                           Funkcija ili zvanje: bivši vojnik i vođa vojne hunte CNDD-a (Conseil National pour la Democratie et le Developpement)

                           Osoba koja je prema zaključcima Međunarodne istražne komisije odgovorna za događanja 28. rujna 2009. u Gvineji

                           2.

                           Pukovnik Moussa Tiégboro CAMARA
                           Drugo ime: Moussa Thiegboro CAMARA

                           Datum rođenja: 1.1.1968.
                           Broj putovnice: 7190
                           Spol: muški
                           Funkcija ili zvanje: glavni tajnik Predsjedništva Republike Gvineje

                           Osoba koja je prema zaključcima Međunarodne istražne komisije odgovorna za događanja 28. rujna 2009. u Gvineji

                           3.

                           Pukovnik dr. Abdoulaye Chérif DIABY

                           Datum rođenja: 26.2.1957.
                           Broj putovnice: 13683
                           Spol: muški
                           Funkcija ili zvanje: vojni liječnik

                           Osoba koja je prema zaključcima Međunarodne istražne komisije odgovorna za događanja 28. rujna 2009. u Gvineji

                           4.

                           Satnik Aboubacar Chérif (alias Toumba) DIAKITÉ

                           Spol: muški
                           Adresa: Conakry (Republika Gvineja)
                           Funkcija ili zvanje: bivši vojnik
                           Ostale informacije: u pritvoru

                           Osoba koja je prema zaključcima Međunarodne istražne komisije odgovorna za događanja 28. rujna 2009. u Gvineji

                           5.

                           Pukovnik Jean-Claude PIVI (alias Coplan)

                           Datum rođenja: 1.1.1960.
                           Spol: muški
                           Funkcija ili zvanje: ministar nadležan za sigurnost predsjednika

                           Osoba koja je prema zaključcima Međunarodne istražne komisije odgovorna za događanja 28. rujna 2009. u Gvineji”.


title: Provedbena uredba Vijeća (EU) 2021/1302 od 5. kolovoza 2021. o provedbi članka 11. stavka 1. Uredbe (EU) br. 377/2012 o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau

text:
                  6.8.2021

                  HR

                  Službeni list Europske unije

                  L 283/9

         PROVEDBENA UREDBA VIJEĆA (EU) 2021/1302
         od 5. kolovoza 2021.
         o provedbi članka 11. stavka 1. Uredbe (EU) br. 377/2012 o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 377/2012 od 3. svibnja 2012. o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau (1), a posebno njezin članak 11. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 3. svibnja 2012. donijelo Uredbu (EU) br. 377/2012.

                     (2)

                     Vijeće smatra da bi dvije osobe trebalo ukloniti s popisa osoba na koje se primjenjuju mjere ograničavanja iz Priloga I. Uredbi (EU) br. 377/2012.

                     (3)

                     Prilog I. Uredbi (EU) br. 377/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) br. 377/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. kolovoza 2021.

                  Za Vijeće

                  Predsjednik

               G. DOVŽAN

            (1)  SL L 119, 4.5.2012., str. 1.

            PRILOG
            U Prilogu I. Uredbi (EU) br. 377/2012 brišu se unosi koji se odnose na osobe navedene u nastavku:

                        „17.

                        Zapovjednik (mornarica) Bion NA TCHONGO (također poznat kao Nan Tchongo)

                        19.

                        Satnik Paulo SUNSAI.”


title: Provedbena uredba Komisije (EU) 2021/1303 оd 5. kolovoza 2021. o poništenju zaštite oznake izvornosti („Neusiedlersee-Hügelland” (ZOI))

text:
                  6.8.2021

                  HR

                  Službeni list Europske unije

                  L 283/11

         PROVEDBENA UREDBA KOMISIJE (EU) 2021/1303
         оd 5. kolovoza 2021.
         o poništenju zaštite oznake izvornosti („Neusiedlersee-Hügelland” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 106.,
         budući da:

                     (1)

                     Člankom 19. Delegirane uredbe Komisije (EU) 2019/33 (2) predviđa se da se postupak utvrđen u članku 94. i člancima od 96. do 99. Uredbe (EU) br. 1308/2013 primjenjuje mutatis mutandis na poništenje zaštićene oznake izvornosti u smislu članka 106. Uredbe (EU) br. 1308/2013.

                     (2)

                     U skladu s člankom 19. Uredbe (EU) 2019/33, zahtjev Austrije za upis naziva „Neusiedlersee-Hügelland” u registar objavljen je u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u skladu s člankom 98. Uredbe (EU) br. 1308/2013, zaštićenu oznaku izvornosti „Neusiedlersee-Hügelland” trebalo bi poništiti.

                     (4)

                     S obzirom na poništenje zaštite oznake izvornosti „Neusiedlersee-Hügelland”, njezin unos trebalo bi izbrisati iz registra zaštićenih oznaka izvornosti i zaštićenih oznaka zemljopisnog podrijetla Unije za vina iz članka 104. Uredbe (EU) br. 1308/2013.

                     (5)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Poništava se zaštita oznake izvornosti „Neusiedlersee-Hügelland” (ZOI).

            Članak 2.
            Briše se unos oznake izvornosti „Neusiedlersee-Hügelland” (ZOI) iz registra zaštićenih oznaka izvornosti i zaštićenih oznaka zemljopisnog podrijetla za vina.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Delegirana uredba Komisije (EU) 2019/33 оd 17. listopada 2018. o dopuni Uredbe (EU) br. 1308/2013 Europskog parlamenta i Vijeća u pogledu zahtjeva za zaštitu oznaka izvornosti, oznaka zemljopisnog podrijetla i tradicionalnih izraza u sektoru vina, postupka podnošenja prigovora, ograničenja upotrebe, izmjena specifikacija proizvoda, poništenja zaštite te označivanja i prezentiranja (SL L 9, 11.1.2019., str. 2.).

            (3)  SL C 57, 17.2.2021., str. 28.


title: Provedbena uredba Komisije (EU) 2021/1368 оd 6. kolovoza 2021. o razvrstavanju određene robe u kombiniranu nomenklaturu

text:
                  17.8.2021

                  HR

                  Službeni list Europske unije

                  L 294/5

         PROVEDBENA UREDBA KOMISIJE (EU) 2021/1368
         оd 6. kolovoza 2021.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba opisana u stupcu (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. kolovoza 2021.

                  Za Komisiju

               Gerassimos THOMAS

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            prilog

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Proizvod (leća fotoaparata ili kamere s držačem) koji se sastoji od staklene leće u plastičnom kućištu opremljenom držačem za pričvršćivanje.
                        Proizvod je namijenjen za uporabu s fotoaparatima i kamerama s jednom lećom ugrađenima u pametne telefone, tablete i druge slične uređaje.
                        Kada se proizvod pričvrsti na leću fotoaparata ili kamere s pomoću držača za pričvršćivanje, time se omogućuje šire vidno polje fotoaparata ili kamere.
                        (Vidjeti sliku)  (*1).

                        9002 11 00

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 9002  i 9002 11 00 .
                        Zbog svojih objektivnih karakteristika (opremljenost držačem za pričvršćivanje na leću fotoaparata ili kamere s jednom lećom) proizvod je namijenjen za uporabu s optičkim instrumentom (fotoaparatom ili kamerom) kao sustav leće okrenut prema predmetu i koji pruža sliku predmeta. Proizvod je stoga objektiv u smislu tarifnog broja 9002  (vidjeti i Objašnjenja Harmoniziranog sustava za tarifni broj 9002 , treći stavak).
                        Tekst oznake KN 9002 11 00  obuhvaća objektive za fotoaparate i kamere, no u njemu se ne navodi konkretna vrsta fotoaparata ili kamere te se tekstom ne isključuju objektivi fotoaparata ili kamera ugrađenih u druge proizvode koji sami nisu razvrstani kao fotoaparati ili kamere.
                        Proizvod se stoga razvrstava u oznaku KN 9002 11 00  kao objektiv za fotoaparate i kamere.

               (*1)  Slika je samo informativna.


title: Provedbena uredba Komisije (EU) 2021/1419 оd 24. kolovoza 2021. o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća („Nagykunsági birspálinka”)

text:
                  31.8.2021

                  HR

                  Službeni list Europske unije

                  L 305/8

         PROVEDBENA UREDBA KOMISIJE (EU) 2021/1419
         оd 24. kolovoza 2021.
         o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća („Nagykunsági birspálinka”)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Mađarske od 18. listopada 2016. za registraciju oznake zemljopisnog podrijetla „Nagykunsági birspálinka”.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila glavne specifikacije iz tehničke dokumentacije u Službenom listu Europske unije (3).

                     (4)

                     Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787.

                     (5)

                     Oznaku „Nagykunsági birspálinka” trebalo bi stoga registrirati kao oznaku zemljopisnog podrijetla,

               DONIJELA JE OVU UREDBU:

            Članak 1.
            Registrira se oznaka zemljopisnog podrijetla „Nagykunsági birspálinka”. U skladu s člankom 30. stavkom 4. Uredbe (EU) 2019/787 ovom se Uredbom odobrava zaštita naziva „Nagykunsági birspálinka” predviđena člankom 21. Uredbe (EU) 2019/787.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. kolovoza 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (3)  SL C 184, 12.5.2021., str. 19.


title: Provedbena uredba Komisije (EU) 2021/1420 оd 30. kolovoza 2021. o smanjenju ribolovnih kvota za određene stokove u 2021. zbog prelova u prethodnim godinama

text:
                  31.8.2021

                  HR

                  Službeni list Europske unije

                  L 305/10

         PROVEDBENA UREDBA KOMISIJE (EU) 2021/1420
         оd 30. kolovoza 2021.
         o smanjenju ribolovnih kvota za određene stokove u 2021. zbog prelova u prethodnim godinama
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 105. stavke 1., 2. i 3.,
         budući da:

                     (1)

                     Ribolovne kvote za 2020. utvrđene su:

                                 —

                                 Uredbom Vijeća (EU) 2018/2025 (2),

                                 —

                                 Uredbom Vijeća (EU) 2019/1838 (3),

                                 —

                                 Uredbom Vijeća (EU) 2019/2236 (4), i

                                 —

                                 Uredbom Vijeća (EU) 2020/123 (5).

                     (2)

                     Ribolovne kvote za 2021. utvrđene su:

                                 —

                                 Uredbom Vijeća (EU) 2020/1579 (6),

                                 —

                                 Uredbom Vijeća (EU) 2021/90 (7),

                                 —

                                 Uredbom Vijeća (EU) 2021/91 (8), i

                                 —

                                 Uredbom Vijeća (EU) 2021/92 (9).

                     (3)

                     U skladu s člankom 105. stavkom 1. Uredbe (EZ) br. 1224/2009, ako Komisija utvrdi da je država članica prelovila ribolovne kvote koje su joj dodijeljene, Komisija smanjuje buduće ribolovne kvote te države članice.

                     (4)

                     Člankom 105. stavcima 2. i 3. Uredbe (EZ) br. 1224/2009 predviđeno je da se ta smanjenja primjenjuju u narednoj godini ili narednim godinama primjenom odgovarajućih faktora množenja utvrđenih u toj uredbi.

                     (5)

                     Određene države članice prelovile su svoje ribolovne kvote za 2020. Stoga je primjereno ribolovne kvote koje su im dodijeljene za 2021. i, prema potrebi, u narednim godinama, smanjiti za prelovljene stokove.

                     (6)

                     Provedbenom uredbom Komisije (EU) 2020/1247 (10) i Provedbenom uredbom Komisije (EU) 2020/2006 (11) utvrđena su smanjenja ribolovnih kvota za određene države članice i vrste za 2020. Međutim u slučaju nekih država članica smanjenja kvota koja su se trebala primijeniti za neke vrste bila su veća od kvota koje su im 2020. bile na raspolaganju te se stoga nisu mogla u cijelosti primijeniti te godine. Kako bi se osiguralo da se u takvim slučajevima smanjenja za odgovarajuće stokove provedu u cijelosti, preostale količine trebale bi se uzeti u obzir pri određivanju smanjenja kvota za 2021. i, prema potrebi, za sljedeće godine.

                     (7)

                     U 2019. Portugal je prelovio svoju kvotu za tunja dugokrilca u Atlantskom oceanu sjeverno od 5° S (ALB/AN05N). Smanjenje od 1 271,026 tona nastalo zbog tog prelova primjenjivalo se 2020. Na zahtjev Portugala odgovarajuće smanjenje raspoređeno je ravnomjerno na dvije godine (2020. i 2021.). Uredbom (EU) 2020/1247 prva polovina smanjenja, odnosno 635,513 tona, primijenjena je na portugalsku kvotu za 2020. Zato bi se od portugalske kvote za 2021. trebalo oduzeti preostalih 635,513 tona.

                     (8)

                     U pogledu hujice u zonama ICES-a 2a, 3a i na podpodručju 4., s obzirom na to da je Danska izlovom prelovila svoj ukupni dopušteni ulov u vodama Unije na području upravljanja 2r kako je definirano u Prilogu III. Uredbe (EU) 2020/123 u 2020., potrebno je primijeniti smanjenja. U 2021. dopušten je minimalni ulov hujice u tim vodama kako bi se nadzirala količina hujice. Međutim, navedenim smanjenjima nije moguće održati sustav nadzora (12) za gospodarenje hujicom koji preporučuje Međunarodno vijeće za istraživanje mora (ICES). Stoga bi smanjenja kvota koje je Danska zbog prekomjernog izlova prekoračila u 2020. na području upravljanja 2r trebalo primijeniti za područje upravljanja za hujicu 3r 2021.

                     (9)

                     Smanjenja ribolovnih kvota kako su previđena ovom Uredbom trebala bi se primjenjivati ne dovodeći u pitanje smanjenja primjenjiva na španjolske kvote za 2021. na temelju Provedbene uredbe Komisije (EU) br. 185/2013 (13).

                     (10)

                     Budući da se kvote izražavaju u tonama, prelov u količini manjoj od jedne tone ne bi se trebao uzimati u obzir,

               DONIJELA JE OVU UREDBU:

            Članak 1.

               1.   Ribolovne kvote utvrđene uredbama (EU) 2020/1579, (EU) 2021/90, (EU) 2021/91 i (EU) 2021/92 za 2021. smanjuju se kako je utvrđeno u Prilogu ovoj Uredbi.

               2.   Stavak 1. primjenjuje se ne dovodeći u pitanje smanjenja predviđena Provedbenom uredbom (EU) br. 185/2013.

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 343, 22.12.2009., str. 1.

            (2)  Uredba Vijeća (EU) 2018/2025 od 17. prosinca 2018. o utvrđivanju ribolovnih mogućnosti za ribarska plovila Unije za određene dubokomorske riblje stokove za 2019. i 2020. (SL L 325, 20.12.2018., str. 7.).

            (3)  Uredba Vijeća (EU) 2019/1838 od 30. listopada 2019. o utvrđivanju ribolovnih mogućnosti za određene riblje stokove i skupine ribljih stokova koje se primjenjuju u Baltičkome moru za 2020. te o izmjeni Uredbe (EU) 2019/124 u pogledu određenih ribolovnih mogućnosti u drugim vodama (SL L 281, 31.10.2019., str. 1.).

            (4)  Uredba Vijeća (EU) 2019/2236 od 16. prosinca 2019. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u Sredozemnom i Crnome moru (SL L 336, 30.12.2019., str. 14.).

            (5)  Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.).

            (6)  Uredba Vijeća (EU) 2020/1579 od 29. listopada 2020. o utvrđivanju ribolovnih mogućnosti za određene riblje stokove i skupine ribljih stokova koje se primjenjuju u Baltičkome moru za 2021. te o izmjeni Uredbe (EU) 2020/123 u pogledu određenih ribolovnih mogućnosti u drugim vodama (SL L 362, 30.10.2020., str. 3.).

            (7)  Uredba Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru (SL L 31, 29.1.2021., str. 1.).

            (8)  Uredba Vijeća (EU) 2021/91 od 28. siječnja 2021. o utvrđivanju ribolovnih mogućnosti za ribarska plovila Unije za određene dubokomorske riblje stokove za 2021. i 2022. (SL L 31, 29.1.2021., str. 20.).

            (9)  Uredba Vijeća (EU) 2021/92 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 31, 29.1.2021., str. 31.).

            (10)  Provedbena uredba Komisije (EU) 2020/1247 оd 2. rujna 2020. o smanjenju ribolovnih kvota za određene stokove u 2020. zbog prelova u prethodnim godinama (SL L 288, 3.9.2020., str. 21.).

            (11)  Provedbena uredba Komisije (EU) 2020/2006 оd 8. prosinca 2020. o smanjenju ribolovnih kvota za određene stokove u 2020. zbog prelova drugih stokova u prethodnim godinama i o izmjeni Provedbene uredbe (EU) 2020/1247 (SL L 414, 9.12.2020., str. 1.).

            (12)  ICES. 2021. Hujica (Ammodytes spp.) u zonama 4.b–c i podzoni 20, područje gospodarenja hujicom 2r (središnje i južno Sjeverno more). U Izvješću Savjetodavnog odbora ICES-a, 2021. Savjet ICES-a 2021., san.sa.2r, https://doi.org/10.17895/ices.advice.7673.

            (13)  Provedbena uredba Komisije (EU) br. 185/2013 od 5. ožujka 2013. o predviđanju odbitaka od određenih ribolovnih kvota za skušu dodijeljenih Španjolskoj za 2013. i naredne godine radi prekomjernog ribolova u 2009. (SL L 62, 6.3.2013., str. 1.).

            PRILOG

               SMANJENJE RIBOLOVNIH KVOTA ZA 2021. KOJE SE PRIMJENJUNE NA PRELOVLJENE STOKOVE

                        Država članica

                        Oznaka vrste

                        Oznaka područja

                        Naziv vrste

                        Naziv područja

                        Početna kvota za 2020. (količina u kg)

                        Dopušteni iskrcaj u 2020. (ukupna prilagođena količina u kg)  (1)

                        Ukupni ulovi u 2020. (količina u kg)

                        Iskorištenost kvote s obzirom na dopušteni iskrcaj

                        Prelov povezan s dopuštenim iskrcajem (količina u kg)

                        Faktor množenja  (2)

                           Dodatni faktor množenja
                            (3)

                              ,

                            (4)

                           Preostala smanjenja iz prethodnih godina
                            (5)
                           (količina u kg)

                        Smanjenja koja će se primijeniti u 2021. (količina u kg)

                           DE

                        HER

                        4AB.

                        Haringa

                        Vode Unije i norveške vode u zoni 4 sjeverno od 53° 30′ S

                        39 404 000

                        18 997 930

                        20 355 612

                        107,15 %

                        1 357 682

                        /

                        /

                        /

                        1 357 682

                           DE

                        MAC

                        2CX14-

                        Skuša

                        6, 7, 8a, 8b, 8d i 8e; vode Unije i međunarodne vode u zoni 5b; međunarodne vode u zonama 2a, 12 i 14

                        23 416 000

                        21 146 443

                        22 858 079

                        108,09 %

                        1 711 636

                        /

                        /

                        /

                        1 711 636

                           DK

                        COD

                        1N2AB.

                        Bakalar

                        Norveške vode u zonama 1 i 2

                        /

                        /

                        1 606

                        Nije primjenjivo

                        1 606

                        1,00

                        /

                        /

                        1 606

                           DK

                        DGS

                        15X14

                        Kostelj

                        Vode Unije i međunarodne vode u zonama 1, 5, 6, 7, 8, 12 i 14

                        /

                        /

                        4 718

                        Nije primjenjivo

                        4 718

                        1,00

                        /

                        /

                        4 718

                           DK

                        HER

                        03 A.

                        Haringa

                        3a

                        10 309 000

                        7 482 731

                        7 697 049

                        102,86 %

                        214 318

                        /

                        /

                        /

                        214 318

                           DK

                        HER

                        4AB.

                        Haringa

                        Vode Unije i norveške vode u zoni 4 sjeverno od 53° 30′ S

                        59 468 000

                        75 652 933

                        81 089 507

                        107,19 %

                        5 436 574

                        /

                        /

                        /

                        5 436 574

                           DK

                        MAC

                        2A34.

                        Skuša

                        3a i 4; vode Unije u zonama 2a, 3b, 3c i podzonama 22–32

                        19 998 000

                        17 987 493

                        18 625 387

                        103,55 %

                        637 894

                        /

                        /

                        /

                        637 894

                           DK

                        MAC

                        2A4 A-N

                        Skuša

                        Norveške vode u zonama 2a i 4a

                        14 453 000

                        13 507 878

                        13 531 201

                        100,17 %

                        23 323

                        /

                        /

                        /

                        23 323

                           DK

                        POK

                        1N2AB.

                        Ugljenar

                        Norveške vode u zonama 1 i 2

                        /

                        7 800

                        88 733

                        1 137,60  %

                        80 933

                        1,00

                        /

                        /

                        80 933

                           DK

                        PRA

                        N1GRN.

                        Sjeverna kozica

                        Grenlandske vode na potpodručju NAFO-a 1

                        1 400 000

                        2 800 000

                        2 818 891

                        100,67 %

                        18 891

                        /

                        /

                        /

                        18 891

                           DK

                        SAN

                        234_2R

                        Hujica

                        Vode Unije na području upravljanja za hujicu 2r

                        59 106 000

                        56 042 763

                        57 756 024

                        103,06 %

                        1 713 261  (7)

                        /

                        /

                        /

                        1 713 261  (7)

                           ES

                        COD

                        1/2B.

                        Bakalar

                        1 i 2b

                        11 688 000

                        9 576 615

                        9 581 250

                        100,05 %

                        4 635

                        /

                        /

                        /

                        4 635

                           ES

                        GHL

                        1N2AB.

                        Grenlandski halibut

                        Norveške vode u zonama 1 i 2

                        /

                        /

                        22 402

                        Nije primjenjivo

                        22 402

                        1,00

                        A

                        /

                        33 603

                           ES

                        OTH

                        1N2AB.

                        Ostale vrste

                        Norveške vode u zonama 1 i 2

                        /

                        /

                        22 078

                        Nije primjenjivo

                        22 078

                        1,00

                        /

                        /

                        22 078

                           ES

                        RJU

                        9-C.

                        Raža vijošarka

                        Vode Unije u zoni 9

                        15 000

                        15 000

                        21 072

                        140,48 %

                        6 072

                        1,00

                        /

                        2 067

                        8 139

                           EE

                        COD

                        1N2AB.

                        Bakalar

                        Norveške vode u zonama 1 i 2

                        /

                        300 000

                        316 377

                        105,46 %

                        16 377

                        /

                        /

                        /

                        16 377

                           FR

                        GHL

                        1N2AB.

                        Grenlandski halibut

                        Norveške vode u zonama 1 i 2

                        /

                        /

                        8 988

                        Nije primjenjivo

                        8 988

                        1,00

                        /

                        /

                        8 988

                           FR

                        NEP

                        08C.

                        Škamp

                        8c

                        0

                        0

                        5 342

                        Nije primjenjivo

                        5 342

                        1,00

                        /

                        /

                        5 342

                           FR

                        WHM

                        ATLANT

                        Bijeli iglan

                        Atlantski ocean

                        /

                        /

                        1 225

                        Nije primjenjivo

                        1 225

                        1,00

                        C

                        /

                        2 450

                           IE

                        ALB

                        AN05N

                        Sjeverni stok tunja dugokrilca

                        Atlantski ocean sjeverno od 5° S

                        2 891 010

                        2 743 260

                        2 938 449

                        107,12 %

                        195 189

                        /

                        C (6)

                        /

                        195 189

                           LV

                        HER

                        3D-R30

                        Haringa

                        Vode Unije u podzonama 25–27, 28.2, 29 i 32

                        4 253 000

                        6 135 144

                        6 138 817

                        100,06 %

                        3 673

                        /

                        C (6)

                        /

                        3 673

                           LV

                        SPR

                        3BCD-C

                        Papalina

                        Vode Unije u podzonama 22–32

                        29 073 000

                        28 618 753

                        28 635 182

                        100,06 %

                        16 429

                        /

                        C (6)

                        /

                        16 429

                           NL

                        HER

                        4AB.

                        Haringa

                        Vode Unije i norveške vode u zoni 4 sjeverno od 53° 30′ S

                        51 717 000

                        50 896 907

                        51 002 687

                        100,21 %

                        105 780

                        /

                        /

                        /

                        105 780

                           NL

                        WHB

                        8C3411

                        Ugotica pučinka

                        8c, 9 i 10; vode Unije na području CECAF-a 34.1.1

                        /

                        /

                        12 235

                        Nije primjenjivo

                        12 235

                        1,00

                        /

                        /

                        12 235

                           PL

                        HER

                        1/2-

                        Haringa

                        Vode Unije, Farskih Otoka i Norveške te međunarodne vode u zonama 1 i 2

                        593 000

                        1 226 015

                        1 329 820

                        108,47 %

                        103 805

                        /

                        /

                        /

                        103 805

                           PL

                        MAC

                        2CX14-

                        Skuša

                        6, 7, 8a, 8b, 8d i 8e; vode Unije i međunarodne vode u zoni 5b; međunarodne vode u zonama 2a, 12 i 14

                        1 649 000

                        4 724 236

                        5 185 187

                        109,76 %

                        460 951

                        /

                        /

                        /

                        460 951

                           PT

                        ALB

                        AN05N

                        Sjeverni stok tunja dugokrilca

                        Atlantski ocean sjeverno od 5° S

                        2 273 970

                        1 638 457

                        1 595 315

                        97,37 %

                        -43 142  (8)

                        Nije primjenjivo

                        Nije primjenjivo

                        635 513  (9)

                        635 513  (9)

                           PT

                        ALF

                        3X14-

                        Ribe roda Beryx

                        Vode Unije i međunarodne vode u zonama 3, 4, 5, 6, 7, 8, 9, 10, 12 i 14

                        164 000

                        155 278

                        158 601

                        102,14 %

                        3 323

                        /

                        A  (6)

                        /

                        3 323

                           PT

                        BET

                        ATLANT

                        Velikooka tuna

                        Atlantski ocean

                        3 058 330

                        3 058 330

                        3 069 582

                        100,37 %

                        11 252

                        /

                        C (6)

                        /

                        11 252

                           PT

                        HKE

                        8C3411

                        Oslić

                        8c, 9 i 10; vode Unije na području CECAF-a 34.1.1

                        2 614 000

                        1 996 154

                        2 135 737

                        106,99 %

                        139 583

                        /

                        C (6)

                        /

                        139 583

                           PT

                        SWO

                        AS05N

                        Iglun

                        Atlantski ocean južno od 5° S

                        299 030

                        299 030

                        309 761

                        103,59 %

                        10 731

                        /

                        /

                        /

                        10 731

               (1)  Kvote koje su na raspolaganju državi članici na temelju odgovarajućih uredaba o utvrđivanju ribolovnih mogućnosti nakon uzimanja u obzir razmjena ribolovnih mogućnosti prema članku 16. stavku 8. Uredbe (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.), prijenosa kvota iz 2019. u 2020. prema članku 4. stavku 2. Uredbe Vijeća (EZ) br. 847/96 o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.) i članku 15. stavku 9. Uredbe (EU) br. 1380/2013 odnosno preraspodjele i smanjenja ribolovnih mogućnosti prema člancima 37. i 105. Uredbe (EZ) br. 1224/2009.

               (2)  Kako je utvrđeno u članku 105. stavku 2. Uredbe (EZ) br. 1224/2009. Smanjenje kvota koje odgovara prelovu * 1,00 primjenjuje se u svim slučajevima u kojima prelov iznosi 100 tona ili manje.

               (3)  Kako je utvrđeno u članku 105. stavku 3. Uredbe (EZ) br. 1224/2009., uz uvjet da količina prelova premašuje 10 %.

               (4)  Slovo „A” znači da je primijenjen dodatni faktor množenja od 1,5 zbog uzastopnog prelova u 2018., 2019. i 2020. Slovo „C” znači da je primijenjen dodatni faktor množenja 1,5 jer je stok obuhvaćen višegodišnjim planom.

               (5)  Preostale količine iz prethodnih godina.

               (6)  Dodatni faktor množenja nije primjenjiv jer prelov ne premašuje 10 % dopuštenog iskrcaja.

               (7)  Oduzima se od područja upravljanja za hujicu 3r.

               (8)  Budući da se članak 4. Uredbe (EZ) br. 847/96 ne primjenjuje na stok ALB/AN05N, ta neiskorištena količina ne može se iskoristiti za smanjenje preostale polovine smanjenja predviđenog za 2021.

               (9)  Na zahtjev Portugala smanjenje od 1 271 026 kilograma predviđeno u 2020. zbog prelova u 2019. raspoređeno je ravnomjerno na dvije godine (2020. i 2021.).


title: Provedbena uredba Komisije (EU) 2021/1424 оd 31. kolovoza 2021. o produljenju odobrenja pripravka Enterococcus faecium DSM 7134 kao dodatka hrani za piliće za tov i o stavljanju izvan snage Uredbe (EU) br. 998/2010 (nositelj odobrenja Lactosan GmbH & Co KG) (Tekst značajan za EGP)

text:
                  1.9.2021

                  HR

                  Službeni list Europske unije

                  L 307/9

         PROVEDBENA UREDBA KOMISIJE (EU) 2021/1424
         оd 31. kolovoza 2021.
         o produljenju odobrenja pripravka Enterococcus faecium DSM 7134 kao dodatka hrani za piliće za tov i o stavljanju izvan snage Uredbe (EU) br. 998/2010 (nositelj odobrenja Lactosan GmbH & Co KG)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                     Pripravak Enterococcus faecium DSM 7134 odobren je Uredbom Komisije (EU) br. 998/2010 (2) na deset godina kao dodatak hrani za tovne piliće.

                     (3)

                     U skladu s člankom 14. stavkom 1. Uredbe (EZ) br. 1831/2003 nositelj odobrenja podnio je zahtjev za produljenje odobrenja pripravka Enterococcus faecium DSM 7134 kao dodatka hrani za tovne piliće, u kojem je zatraženo da se taj dodatak razvrsta u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 14. stavkom 2. te uredbe.

                     (4)

                     Europska agencija za sigurnost hrane („Agencija”) u mišljenju od 27. siječnja 2021. (3) zaključila je da je podnositelj zahtjeva dostavio dokaze da dodatak ispunjava postojeće uvjete odobrenja. Agencija je nadalje zaključila da pripravak Enterococcus faecium DSM 7134 nema negativan učinak na zdravlje životinja, sigurnost potrošača ni na okoliš. Zaključila je i da pripravak ne nadražuje kožu i oči, ali bi trebalo smatrati kako može izazvati preosjetljivost kože i dišnih putova. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Isto tako, potvrdila je izvješće o metodama analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena pripravka Enterococcus faecium DSM 7134 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka.

                     (6)

                     S obzirom na to da se produljuje odobrenje pripravka Enterococcus faecium DSM 7134 kao dodatka hrani za životinje, Uredbu (EU) br. 998/2010 trebalo bi staviti izvan snage.

                     (7)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje pripravka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori dobre crijevne flore”, produljuje se pod uvjetima utvrđenima u Prilogu.

            Članak 2.
            Uredba (EU) br. 998/2010 stavlja se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EU) br. 998/2010 od 5. studenoga 2010. o odobrenju Enterococcus faecium DSM 7134 kao dodatka hrani za tovne piliće (nositelj odobrenja Lactosan GmbH & Co KG) (SL L 290, 6.11.2010., str. 22.).

            (3)  EFSA Journal 2021;19(3):6451.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka

                           Funkcionalna skupina: stabilizatori crijevne flore

                        4b1841

                        Lactosan GmbH & Co KG

                           Enterococcus faecium DSM 7134

                           Sastav dodatka

                        Pripravak Enterococcus faecium

                        DSM 7134
                        sadržava najmanje:
                        Prah: 1×1010 CFU/g dodatka
                        Granule (mikroinkapsuliran): 1×1010

                        CFU/g dodatka

                        Pilići za tov

                        –

                        5 × 108

                        –

                                    1.

                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.

                                    2.

                                    Može se upotrebljavati u hrani za životinje koja sadržava sljedeće dopuštene kokcidiostatike: robenidin hidroklorid, maduramicin amonij, diklazuril, dekokvinat, halofuginon hidrobromid, monensin natrij i lasalocid A natrij.

                                    3.

                                    Za korisnike dodatka i premiksâ subjekti u poslovanju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe i kožu.

                        21. rujna 2031.

                           Karakteristike aktivne tvari:

                        Žive stanice Enterococcus faecium DSM 7134

                           Analitička metoda
                            (1)

                        Za određivanje brojnosti: metoda razmazivanja uporabom žučnog eskulina azidnog agara (EN 15788).
                        Za identifikaciju: gel-elektroforeza u pulsirajućem polju (PFGE).

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2021/1425 оd 31. kolovoza 2021. o odobrenju manganova kelata lizina i glutaminske kiseline kao dodatka hrani za sve životinjske vrste (Tekst značajan za EGP)

text:
                  1.9.2021

                  HR

                  Službeni list Europske unije

                  L 307/12

         PROVEDBENA UREDBA KOMISIJE (EU) 2021/1425
         оd 31. kolovoza 2021.
         o odobrenju manganova kelata lizina i glutaminske kiseline kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje manganova kelata lizina i glutaminske kiseline. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Zahtjev se odnosi na odobrenje pripravka manganova kelata lizina i glutaminske kiseline kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci” i funkcionalnu skupinu „mineralna mješavina”.

                     (4)

                     Europska agencija za sigurnost hrane („Agencija”) u mišljenjima od 10. siječnja 2020. (2) i 27. siječnja 2021. (3) zaključila je da manganov kelat lizina i glutaminske kiseline u predloženim uvjetima uporabe nema štetan učinak na zdravlje životinja, sigurnost potrošača ni okoliš. Agencija je zaključila da rukovanje tim dodatkom predstavlja rizik za korisnike ako se udiše te da treba smatrati kako on nadražuje oči te izaziva preosjetljivost kože i dišnih putova. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da je dodatak učinkovit na pilićima za tov; taj se zaključak može proširiti na sve druge životinjske vrste. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena manganova kelata lizina i glutaminske kiseline pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu koji pripada kategoriji dodataka „nutritivni dodaci” i funkcionalnoj skupini „mineralna mješavina” odobren je kao dodatak u hrani za životinje ovisno o uvjetima utvrđenima u tom Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2020;18(2):6001.

            (3)  EFSA Journal 2021;19(3):6454.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Sadržaj elementa (Mn) u mg/kg potpune krmne smjese s udjelom vlage od 12 %

                           Kategorija: nutritivni dodaci

                           Funkcionalna skupina: mineralna mješavina.

                        3b509

                        –

                        Manganov kelat lizina i glutaminske kiseline

                           Sastav dodatka:

                        Pripravak manganovih kelata s lizinom i manganovih kelata s glutaminskom kiselinom u omjeru 1: 1 u obliku praha s
                        udjelom mangana od 15 % do 17 %,
                        udjelom lizina od 20 % do 21,5 %,
                        udjelom glutaminske kiseline od 22 % do 24 %,
                        najvećim udjelom vlage od 3,5 % i
                        najviše 4 ppm nikla.

                        Sve životinjske vrste

                        –

                        –

                        Ribe: 100 (ukupno)
                        Ostale vrste: 150 (ukupno)

                                    1.

                                    Dodatak se u hranu za životinje unosi u obliku premiksa.

                                    2.

                                    Za korisnike dodatka i premiksâ subjekti u poslovanju s hranom za životinje utvrđuju operativne postupke i odgovarajuće organizacijske mjere za uklanjanje mogućih rizika od udisanja ili doticaja s kožom ili očima, posebno zbog sadržaja teških metala uključujući nikal. Ako se opasnost tim postupcima i mjerama ne može smanjiti na prihvatljivu razinu, pri uporabi dodataka i premiksâ potrebno je nositi odgovarajuću osobnu zaštitnu opremu, među ostalim za zaštitu kože, očiju i dišnih organa.

                        21. rujna 2031.

                           Karakteristike aktivnih tvari:

                        Kemijske formule:
                        mangan-2,6- diaminoheksanska kiselina, klorid i hidrogensulfatna sol:
                        C6H19ClN2O8SMn
                        mangan-2-aminopentanska kiselina, natrij i hidrogensulfatna sol:
                        C5H10NNaO9SMn

                        Analitičke metode (*1)

                        Za kvantifikaciju ukupnog mangana u dodatku hrani za životinje i premiksima:

                                    —

                                    atomska apsorpcijska spektrometrija, AAS (EN ISO 6869), ili

                                    —

                                    atomska emisijska spektrometrija s induktivno spregnutom plazmom, ICP-AES (EN 15510), ili

                                    —

                                    atomska emisijska spektrometrija s induktivno spregnutom plazmom nakon digestije pod tlakom, ICP-AES (EN 15621).

                              Za kvantifikaciju ukupnog mangana u krmivima i krmnim smjesama:

                                    —

                                    atomska apsorpcijska spektrometrija, AAS (Uredba Komisije (EZ) br. 152/2009, Prilog IV. dio C), ili

                                    —

                                    atomska apsorpcijska spektrometrija, AAS (EN ISO 6869), ili

                                    —

                                    atomska emisijska spektrometrija s induktivno spregnutom plazmom, ICP-AES (EN 15510), ili

                                    —

                                    atomska emisijska spektrometrija s induktivno spregnutom plazmom nakon digestije pod tlakom, ICP-AES (EN 15621).

                              Za kvantifikaciju lizina i glutaminske kiseline u dodatku hrani za životinje:

                                    —

                                    ionsko-izmjenjivačka kromatografija spregnuta s postkolonskom derivatizacijom i fotometrijskom detekcijom (IEC-VIS)

                              Za dokazivanje kelatne strukture dodatka hrani za životinje:

                                    —

                                    srednja infracrvena (IR) spektroskopija zajedno s određivanjem količine elemenata u tragovima te lizina i glutaminske kiseline u dodatku hrani za životinje

               (*1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2021/1431 оd 1. rujna 2021. o odobrenju muramidaze dobivene od Trichoderma reesei DSM 32338 kao dodatka hrani za odbijenu prasad (nositelj odobrenja DSM Nutritional Products Ltd, kojeg u Uniji zastupa DSM Nutritional Products Sp. z o.o.) (Tekst značajan za EGP)

text:
                  2.9.2021

                  HR

                  Službeni list Europske unije

                  L 309/5

         PROVEDBENA UREDBA KOMISIJE (EU) 2021/1431
         оd 1. rujna 2021.
         o odobrenju muramidaze dobivene od Trichoderma reesei DSM 32338 kao dodatka hrani za odbijenu prasad (nositelj odobrenja DSM Nutritional Products Ltd, kojeg u Uniji zastupa DSM Nutritional Products Sp. z o.o.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje muramidaze dobivene od Trichoderma reesei DSM 32338. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Zahtjev se odnosi na odobrenje muramidaze dobivene od Trichoderma reesei DSM 32338 kao dodatka hrani za odbijenu prasad te njegovo razvrstavanje u kategoriju dodataka „zootehnički dodaci” i funkcionalnu skupinu „ostali zootehnički dodaci”.

                     (4)

                     Europska agencija za sigurnost hrane („Agencija”) u svojem je mišljenju od 27. siječnja 2021. (2) zaključila da muramidaza dobivena od Trichoderma reesei DSM 32338 nema štetan učinak na zdravlje životinja, sigurnost potrošača ni okoliš. Agencija je zaključila da bi trebalo smatrati kako taj dodatak može nadražiti kožu i dišne putove te izazvati preosjetljivost kože i očiju. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da dodatak može biti učinkovit kao zootehnički dodatak hrani za odbijenu prasad. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Ocjena muramidaze dobivene od Trichoderma reesei DSM 32338 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2021;19(3):6452.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Jedinica aktivnosti po kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: ostali zootehnički dodaci (bolji omjer utroška hrane i prirasta tjelesne mase).

                        4d16

                        DSM Nutritional Products Ltd., kojeg u Uniji zastupa DSM Nutritional Products Sp. z o.o.

                        Muramidaza (EC 3.2.1.17)

                           Sastav dodatka

                        Pripravak muramidaze (EC 3.2.1.17) (lizozim) dobivene od Trichoderma reesei (DSM 32338) s najmanjom aktivnošću od 60 000  LSU(F) (1)/g
                        Kruti i tekući oblik.

                        Prasad (odbijena)

                        –

                        50 000
                        LSU(F)

                        65 000
                        LSU(F)

                                    1.

                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti u poslovanju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči, kožu i dišne organe.

                        22.9.2031.

                           Karakteristike aktivne tvari:

                        muramidaza (EC 3.2.1.17) (lizozim) dobivena od Trichoderma reesei (DSM 32338).

                           Analitička metoda
                            (2)

                        Za kvantifikaciju muramidaze:
                        metoda enzimskog testa temeljenog na fluorescenciji kojom se određuje enzimski katalizirana depolimerizacija fluoresceinom obilježenog peptidoglikanskog pripravka pri pH 6,0 i 30 °C.

               (1)  LSU(F) definiran je kao količina enzima koja, po minuti pri pH 6,0 i 30 °C, fluorescenciju od 12,5 μg/ml fluoresceinom obilježenog peptidoglikana povećava za vrijednost koja odgovara fluorescenciji od približno 0,06 nmol fluorescein izotiocijanata izomera.

               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports